Өрэсүндийн гүүр

Өрэсүндийн гүүр (даниар: Øresundsbroen, шведээр: Öresundsbron) нь төмөр зам ба авто замын хөдөлгөөнийг хослуулсан, дэлхийн хамгийн урт налуу татлагат гүүр юм. Энэ гүүр нь Өрэсүндийн туннел болон хиймэл арал Пеберхолмын хамтаар Өрэсүндийн төлбөртэй зорчих замыг бүрдүүлэх ба энэ нь Данийн нийслэл Копенхагенийг Шведийн Мальмё хоттой холбодог. Хоёр улсын хилийн шугам нь баруун талын хос пилоноосOffizielle Reichsgrenze Schwedens; die Schrägseilbrücke befindet sich somit nur auf schwedischem Staatsgebiet, mit zwei Dritteln der Gesamtlänge (ca. 5,3 Kilometer). Website des Schwedischen Vermessungsamtes, abgerufen am 19. Februar 2016. баруун зүгт 883 метрт байх бөгөөд замын дээгүүрх гүүрэн самбар дээр тэмдэглэсэн байдаг. Гүүрний тээврийн хөдөлгөөнийг 2000 оны 7-р сарын 1-ний өдөр нээжээ. 

 Нэр 
Өрэсүндийн гүүрийн консорциум нь «Øresundsbron» гэх зохиомол нэрийг хэрэглэх ба энэ дани ба швед хэлний эрлийз үг («Øresund» нь даниар бичсэн хэлбэр, шведээр бол «Öresund»; «bron» нь «гүүр» гэх швед үг харин даниар бол «broen») юм. Энэ нэрийг хоёр улсын хэвлэл мэдээллийн хэрэгсэлд ч бас хэрэглэдэг аж.

 Гүүрний хийц 
Гүүрний нийт урт нь 7845 метр. Усан онгоц нэвтрэх хэсгээр хоёр талаасаа бага зэргээр налуулан өндөрсгөсөн. Үүний баруун талын хэсгийн нийт урт нь 3014 метр бөгөөд 22 гүүрний талбартай (нэг тулгуураас нөгөө тулгуур хүртэлх зай), үүнээс 18 талбарын хоорондын зай 140 метр. Зүүн талын хэсгийн нийт урт нь 3739 метр бөгөөд нийт 28 нээлхийтэй, үүнээс 24 нь 140 метрийн тулгуур хоорондын зайтай бол үлдсэн дөрөв нь хоорондоо 120 метрийн зайтай байна.

Дунд байрлах өндөр гүүр нь угтаа жинхэнэ Өрэсүнд гүүр бөгөөд нийт урт нь 1092 метр, харин тулгуур хоорондын зай 490 метр. Пилон нь төмөр бетон хийцтэй, 206 метрийн өндөртэй, доод хэсгийн хэмжээс нь 9,4 метр × 12,6 метр, дээд хэсгээрээ 2,6 метр × 5,8 метрийн хэмжээсүүдтэй. Доод давхрын өндөр 11 метр, өргөн нь 30 метр. Доод давхрын шал нь дээрээ төмөр бетон шалтай түүний доод талаас ган төмрөн дамнуургатай. Дээд давхарт нь дөрвөн эгнээ хурдны замтай, ган төмрөн дамнуургатай давхарт нь төмөр замтай. Унадаг дугуйтай зорчих хориотой. Усан онгоц нэвтрэх хэсгийн өндөр нь 57 метр боловч 55 метрийн өндөртэй усан онгоц нэвтрэхийг л зөвшөөрдөг.

Нэг тэрбум евроны өртөгтэй гүүрийг Hochtief Construction AG 40 сарын дотор барьсан ба 90 орчим хувийг бэлэн төмөр бетоноор барив. Эдгээр бэлэн хэсгүүд нь фундамент, тулгуур, гүүрний суурь байсан бөгөөд түүнийг 8700 тоннын даацтай, 76 метр өргөх чадвар бүхий хөвөгч кранаар угсарчээ.

 Төлбөр 
2014 оны нэгдүгээр сарын 1-нд нэг талдаа төлөх төлбөрийг дараах байдлаар тогтоосон:
 Тээврийн хэрэгсэл  DKK   SEK   EUR Галт тэрэгний тасалбар  86  105  11 Мотоцикл  175  205  26 Автомашин  335  390  48 Микроавтобус (6-9 метр)  670  780  96 Аяллын тэрэг/аяллын чиргүүл  670  780  92 Ачааны тэрэг (9-20 метр)  920  1080  126 Ачааны тэрэг (≥20 метр)  1380  1620  189 Автобус (≥9 метр)  1280  1500  175

 Зургийн цомог 

 Ном зүй 


  Цахим холбоос 

 Ажиллуулагчийн албан ёсны цахим хуудас (англиар)

 Эшлэл 

Ангилал:Данийн замын гүүр
Ангилал:Шведийн замын гүүр
Ангилал:Данийн төмөр замын гүүр
Ангилал:Шведийн төмөр замын гүүр
Ангилал:Европын гүүр
Ангилал:Улс хоорондын гүүр
Ангилал:Давхар тавцант гүүр
Ангилал:Налуу татлагат гүүр
Ангилал:Өрэсүнд бүс
Ангилал:Мальмёгийн барилга байгууламж
Ангилал:Торнбю коммун
Ангилал:Сконе лений тээвэр
Ангилал:Дани-Шведийн хилийн гарц
Ангилал:Төлбөртэй гүүр
Ангилал:2000-аад онд барьсан
Ангилал:Зүүн Тэнгисийн газар зүй